CELEX: 52022PC0205
Language: sl
Date: 2022-05-16
Title: Predlog SKLEP SVETA o stališču, ki se v imenu Evropske unije zastopa v Skupnem odboru EGP v zvezi s spremembo Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82 (InvestEU)

EVROPSKA KOMISIJA
            Bruselj, 16.5.2022
            COM(2022) 205 final
            2022/0150(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru EGP v zvezi s spremembo Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82 (InvestEU)
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa v Skupnem odboru EGP v zvezi s predvidenim sprejetjem sklepa Skupnega odbora o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82.
            
            
               2.Ozadje predloga
            
            
               2.1.Sporazum EGP
            
            
               Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Določa vključitev zakonodaje EU, ki zajema štiri temeljne svobode, v vseh 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo podporne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma. 
            
            
               2.2.Skupni odbor EGP
            
            
               Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Odločitve sprejema soglasno.  
            
            
               2.3.Predvideni akt Skupnega odbora EGP
            
            
               Pričakuje se, da bo Skupni odbor EGP sprejel Sklep Skupnega odbora EGP (v nadaljnjem besedilu: predvideni akt) o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82.
            
            
               Predvideni akt je namenjen razširitvi sodelovanja pogodbenic Sporazuma EGP, da se vključi udeležba držav Efte, ki so del EGP, pri programu InvestEU. Uredbo (EU) 2021/523 Evropskega parlamenta in Sveta z dne 24. marca 2021 o vzpostavitvi Programa InvestEU in spremembi Uredbe (EU) 2015/1017
                  1
                je zato treba vključiti v Sporazum EGP.
            
            
               
                  Ker Lihtenštajn ni izrazil zanimanja za udeležbo pri programu InvestEU, se osnutek sklepa Skupnega odbora EGP nanaša le na Norveško in Islandijo. Države Efte, ki so del EGP, so se tudi odločile, da ne bodo sodelovale v svetovalnem vozlišču InvestEU, in se lahko odločijo za udeležbo pri enem ali več finančnih produktih v okviru oddelka sklada InvestEU za EU. Da se omogoči ustrezen finančni prispevek držav Efte, ki so del EGP, tak prispevek temelji na profilu tveganja finančnih produktov, pri katerih se odločijo biti udeležene. S prispevkom držav Efte, ki so del EGP, se poveča jamstvo EU.
               
            
            
               Za namene izračuna finančnega prispevka držav Efte, ki so del EGP, v sklad InvestEU, sorazmernostni faktor, kot je določen v členu 82(1) Sporazuma EGP za proračunske postavke, ne odraža nujno natančno deleža udeležbe pri skladu InvestEU prek ustreznih finančnih produktov. Zato države Efte v skladu s členom 8 Protokola 32 sklenejo sporazume o prispevkih z Evropsko unijo, ki jo zastopa Komisija. Ker se finančni prispevek izvede prek izbranih finančnih produktov, je treba zneske finančnega prispevka držav Efte k jamstvu EU, pogoje za uporabo tega prispevka, pogostost in zneske plačil prispevka ter pravila za povračilo neporabljenih sredstev in prihodkov državam Efte določiti v sporazumih o prispevkih. 
            
            
               V skladu s proračunsko politiko EU je sodelovanje v dejavnostih EU mogoče šele po plačilu ustreznega finančnega prispevka. Vendar se plačilo lahko izvede, ko bo ta osnutek sklepa Sveta sprejet in ko bo zahtevek EU za plačilo sredstev, ki ga pripravi Evropska komisija, poslan državam Efte, ki so del EGP.
            
            
               Zato se za premostitev obdobja med 1. januarjem 2022 in prejemom zadevnega plačila osnutek sklepa Skupnega odbora uporablja tudi retroaktivno od 1. januarja 2022. Retroaktivnost ne vpliva na pravice in obveznosti zadevnih oseb ter upošteva načelo legitimnega pričakovanja.
            
            
               
                  Predvideni akt bo postal zavezujoč za pogodbenice v skladu s členoma 103 in 104 Sporazuma EGP.
               
            
            
               3.Stališče, ki se zastopa v imenu Unije
            
            
               Komisija predloži osnutek sklepa Skupnega odbora EGP Svetu v sprejetje kot stališče Unije. Komisija upa, da bo lahko osnutek v najkrajšem možnem času predstavila v Skupnem odboru EGP.
            
            
               Vsebina in narava osnutka priloženega sklepa Skupnega odbora EGP presegata zgolj tehnične prilagoditve v smislu člena 1(3) Uredbe Sveta (ES) št. 2894/94. Stališče Unije zato določi Svet. 
            
         
         
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               Skupni odbor EGP je organ, ustanovljen s sporazumom, in sicer s Sporazumom EGP. Akt, k sprejetju katerega se poziva Skupni odbor EGP, je akt s pravnim učinkom. Predvideni akt bo zavezujoč v mednarodnem pravu v skladu s členoma 103 in 104 Sporazuma EGP. 
            
            
               Predvideni akt ne dopolnjuje ali spreminja institucionalnega okvira Sporazuma EGP. Postopkovna pravna podlaga za predlagani sklep je zato člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               Materialna pravna podlaga za sklep po členu 218(9) PDEU glede predvidenega akta, ki ima hkrati več ciljev ali elementov, ki so neločljivo povezani, ne da bi bil eden v razmerju do drugih postranski, mora izjemoma vključevati različne ustrezne pravne podlage.
            
            
               4.2.2.Uporaba v obravnavanem primeru
            
            
               Materialna pravna podlaga predlaganega sklepa mora biti skladna z materialno pravno podlago pravnega akta, ki ga vključuje v Sporazum EGP. 
            
            
               „Program InvestEU“ temelji na naslovih PDEU „Industrija“ ter „Ekonomska, socialna in teritorialna kohezija“ (člen 173 oz. tretji odstavek člena 175).
            
            
               Materialna pravna podlaga za predlagani sklep zato obsega naslednje določbe: člen 173 in tretji odstavek člena 175 PDEU.
            
            
               4.3.Zaključek
            
            
               Pravna podlaga predlaganega sklepa bi morala biti člen 173 in tretji odstavek člena 175 PDEU v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               5.Proračunske posledice
            
            
               
                  Norveška in Islandija bosta finančno prispevali v proračun Unije. Točen znesek bo določen skladno z določbami Sporazuma EGP, ko bo ta osnutek sklepa Sveta sprejet. 
               
            
         
         
            
               6.Objava predvidenega akta
            
            
               Ker bo akt Skupnega odbora EGP spremenil Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokol 32 k Sporazumu EGP o načinih izračunavanja finančnih prispevkov za izvajanje člena 82 ga je po sprejetju primerno objaviti v Uradnem listu Evropske unije.
            
            
               2022/0150 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru EGP v zvezi s spremembo Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82 
                  
                  (InvestEU)
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti člena 173 in tretjega odstavka člena 175 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  3
                in zlasti člena 1(3) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  4
                (v nadaljnjem besedilu: Sporazum EGP) je začel veljati 1. januarja 1994. 
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokol 32 k Sporazumu EGP o načinih izračunavanja finančnih prispevkov za izvajanje člena 82.
            
            
               (3)Uredbo (EU) 2021/523 Evropskega parlamenta in Sveta
                  5
                je treba vključiti v Sporazum EGP.
            
            
               (4)Protokol 31 (o sodelovanju na posebnih področjih, za katera ne veljajo štiri temeljne svobode) in Protokol 32 (o načinih izračunavanja finančnih prispevkov za izvajanje člena 82) k Sporazumu EGP bi bilo zato treba ustrezno spremeniti.
            
            
               (5)Stališče Unije v Skupnem odboru EGP bi moralo temeljiti na osnutku sklepa Skupnega odbora EGP iz Priloge k temu sklepu –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru EGP v zvezi s predlagano spremembo Protokola 31 (o sodelovanju na posebnih področjih, za katera ne veljajo štiri temeljne svobode) k Sporazumu EGP in Protokola 32 (o načinih izračunavanja finančnih prispevkov za izvajanje člena 82) k Sporazumu EGP, temelji na osnutku sklepa Skupnega odbora EGP, priloženega temu sklepu.
            
         
         
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL L 107, 26.3.2021, str. 30.
               
               
                  
                     (2)
                  
                        Sodba Sodišča z dne 7. oktobra 2014 v zadevi C-399/12, Nemčija/Svet, ECLI:EU:C:2014:2258, točke 61 do 64. 
               
               
                  
                     (3)
                  
                        UL L 305, 30.11.1994, str. 6.
               
               
                  
                     (4)
                  
                        UL L 1, 3.1.1994, str. 3. 
               
               
                  
                     (5)
                  
                        Uredba (EU) 2021/523 Evropskega parlamenta in Sveta z dne 24. marca 2021 o vzpostavitvi Programa InvestEU in spremembi Uredbe (EU) 2015/1017 (UL L 107, 26.3.2021, str. 30).
               
            
      
    ---documentbreak--- 
      
         
               EVROPSKA KOMISIJA
            Bruselj, 16.5.2022
            COM(2022) 205 final
            
            PRILOGA
            k
            Predlogu sklepa Sveta
            o stališču, ki se v imenu Evropske unije zastopa v Skupnem odboru EGP v zvezi s spremembo Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 32 k Sporazumu EGP o načinih izračunavanja finančnih prispevkov za izvajanje člena 82(InvestEU)
            
               
         
         
            
               PRILOGA 
            
            
               SKLEP SKUPNEGA ODBORA EGP
            
            
               št. [...]
            
            
               z dne […]
            
            
               o spremembi Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 32 (o načinih izračunavanja finančnih prispevkov za izvajanje člena 82) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
            
            
               ob upoštevanju naslednjega:
            
            
               (1)Sodelovanje pogodbenic Sporazuma EGP je primerno razširiti na Uredbo (EU) 2021/523 Evropskega parlamenta in Sveta z dne 24. marca 2021 o vzpostavitvi Programa InvestEU in spremembi Uredbe (EU) 2015/1017
                  1
               .
            
            
               (2)V skladu s členom 5 Uredbe (EU) 2021/523 so prispevki držav Efte k jamstvu EU dovoljeni za namene udeležbe v nekaterih finančnih produktih v okviru oddelka sklada InvestEU za EU. Prispevke držav Efte k oblikovanju rezervacij za jamstvo EU lahko spremlja kritno jamstvo, ki krije zadevno pogojno obveznost v zvezi z jamstvom EU. Namesto tega lahko države Efte v sklad InvestEU v celoti zagotovijo prispevek tudi z gotovino.
            
            
               (3)Pogoji za udeležbo držav Efte ter njihovih institucij, podjetij, organizacij in državljanov v programih Evropske unije so določeni v Sporazumu EGP in zlasti v členu 81 Sporazuma.
            
            
               (4)Z Uredbo Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19
                  2
                so programu InvestEU, vzpostavljenemu z Uredbo (EU) 2021/523 Evropskega parlamenta in Sveta, dodeljeni dodatni zunanji namenski prejemki. Primerno je, da se v Protokolu 32 k Sporazumu EGP o načinih izračunavanja finančnih prispevkov za izvajanje člena 82 pojasni, da bi bilo treba osnovo za izračun finančnih prispevkov držav Efte v program InvestEU povečati za odobritve, ki ustrezajo zunanjim namenskim prejemkom iz člena 3(1) Uredbe Sveta (EU) 2020/2094 v zvezi z njihovo udeležbo v tem programu.
            
            
               (5)Protokola 31 in 32 k Sporazumu EGP bi bilo zato treba ustrezno spremeniti, da se to razširjeno sodelovanje omogoči od 1. januarja 2022 –
            
            
               SPREJEL NASLEDNJI SKLEP:
            
            
               Člen 1
            
            
               Za členom 19 (Zmanjševanje ekonomskih in socialnih razlik) Protokola 31 k Sporazumu EGP se doda naslednji člen:
            
            
               „Člen 20
            
            
               Izboljšanje konkurenčnosti ter socialno-ekonomske konvergence in kohezije v okviru programa InvestEU
            
            
               1.Države Efte od 1. januarja 2022 sodelujejo v dejavnostih, kakršne lahko izhajajo iz naslednjega akta Unije:
            
         
         
            
               –32021 R 0523: Uredba (EU) 2021/523 Evropskega parlamenta in Sveta z dne 24. marca 2021 o vzpostavitvi Programa InvestEU in spremembi Uredbe (EU) 2015/1017 (UL L 107, 26.3.2021, str. 30).
            
            
               2.Države Efte ne sodelujejo v svetovalnem vozlišču InvestEU.
            
            
               3.Države Efte se lahko odločijo za udeležbo v enem ali več finančnih produktih v okviru oddelka sklada InvestEU za EU. Prispevek držav Efte temelji na profilu tveganja finančnih produktov, v katerih se odločijo biti udeležene. S prispevkom držav Efte se poveča jamstvo EU. 
            
            
               4.Za namen izračuna finančnega prispevka držav Efte v sklad InvestEU se ne uporablja sorazmernostni faktor, kot je določen v členu 82(1) Sporazuma EGP za proračunske postavke. Države Efte v skladu s členom 8 Protokola 32 sklenejo sporazume o prispevkih z Evropsko unijo, ki jo zastopa Komisija. V sporazumih o prispevkih se določijo zneski finančnega prispevka držav Efte k jamstvu EU, pogoji za uporabo tega prispevka, pogostost in zneski plačil prispevka ter pravila za povračilo neporabljenih sredstev in prihodkov državam Efte. 
            
            
               5.Kadar se prispevek držav Efte k jamstvu EU ne zagotovi v celoti v obliki gotovine, tj. oblikovanje rezervacij je določeno na manj kot 100 %, se države Efte zavežejo, da bodo zadevno pogojno obveznost krile z nepreklicnim in brezpogojnim kritnim jamstvom na zahtevo. Kritno jamstvo se zagotovi hkrati s podpisom sporazuma o prispevku.  
            
            
               6.Lihtenštajn je izvzet iz udeležbe v tem programu in finančnega prispevka vanj.“.
            
            
               Člen 2
            
            
               Člen 1(10) Protokola 32 k Sporazumu EGP se nadomesti z naslednjim: 
            
            
               „10. Za namene izračuna operativnega prispevka v skladu s členom 82(a) in (b) Sporazuma se odobritve za prevzem obveznosti in odobritve plačil, vključene v dokončno sprejeti proračun Evropske unije za zadevna leta za financiranje programa Obzorje Evropa (vzpostavljenega z Uredbo (EU) 2021/695 Evropskega parlamenta in Sveta), programa InvestEU (vzpostavljenega z Uredbo (EU) 2021/523 Evropskega parlamenta in Sveta) in mehanizma Unije na področju civilne zaščite (ki ga ureja Sklep št. 1313/2013/EU Evropskega parlamenta in Sveta), povečajo za odobritve, ki ustrezajo zunanjim namenskim prejemkom, dodeljenim za navedene dejavnosti v skladu s členom 3(1) Uredbe Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19
                  3
               .“.
            
            
               Člen 3
            
            
               Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP
                  4*.
            
            
               Uporablja se od 1. januarja 2022.
            
            
               Člen 4
            
            
               Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
            
            
               V Bruslju, […]
            
            
                  Za Skupni odbor EGP
            
            
                  predsednik
            
            
                  [...]
            
            
            
         
         
            
                  sekretarka in sekretar
            
            
                  Skupnega odbora EGP
            
            
                  [...]
            
            
         
         
            
                  
                     (1)
                  
                        UL L 107, 26.3.2021, str. 30.
               
               
                  
                     (2)
                  
                        UL L 433I, 22.12.2020, str. 23.
               
               
                  
                     (3)
                  
                        UL L 433I, 22.12.2020, str. 23.
               
               
                  
                     (4)
                  *
                        [Navedena ni nobena ustavna zahteva.] [Navedene so ustavne zahteve.]